Source: http://www.fresh-news.gr/2018/10/blog-post_53.html
Timestamp: 2019-01-22 14:18:25+00:00
Document Index: 5981419

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ\n', 'ΑΕΔ\n', 'ΑΕΔ ']

Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ - FRESH-NEWS. Για τις πιο φρέσκες ειδήσεις του διαδικτύου. Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ - FRESH-NEWS. Για τις πιο φρέσκες ειδήσεις του διαδικτύου.
Home > ΟΑΕΔ > Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ
Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ
Ξεκινά από σήμερα, Δευτέρα 8 Οκτωβρίου η υποβολή των ηλεκτρονικών αιτήσεων των δικαιούχων για το ειδικό εποχικό επίδομα του ΟΑΕΔ. Η προθεσμία λήγει στις 30 Νοεμβρίου 2018.
Ο ΟΑΕΔ θα καταβάλει προσπάθεια ούτως ώστε η πίστωση να ολοκληρώνεται μετά την πάροδο 15 εργάσιμων ημερών από την έγκριση της αίτησης. Δικαιούχοι του ειδικού εποχικού βοηθήματος είναι τα άτομα που παρέχουν την εργασία στην Ελλάδα, εφ’ όσον υπάγονται στην υποχρεωτική ασφάλιση ΕΦΚΑ(πρώην ΙΚΑ – ΕΤΑΜ) και ασκούν ένα από τα πιο κάτω επαγγέλματα. Συγκεκριμένα αυτά του οικοδόμου, λατόμου, ασβεστοποιού, πλινθοποιού, αγγειοπλάστη, δασεργάτη, ρητινοσυλέκτη, καπνεργάτη, μουσικού μέλους του οικείου επαγγελματικού σωματείου, υποδηματεργάτη, μισθωτού ναυπηγοεπισκευαστικης ζώνης, χειριστή εκσκαπτικών, ανυψωτικών, οδοποιητικών, γεωτρητικών μηχανημάτων, ηθοποιού, τεχνικού κινηματογράφου και τηλεόρασης, χείριστη και βοηθού χείριστη κινηματογράφου, ελεγκτή κινηματογράφου και θεάτρου, ταμία κινηματογράφου και θεάτρου , μισθωτού τουριστικού και επισιτιστικού κλάδου και σμυριδεργάτη.
Επίσης σύμφωνα με την διάταξη του Ν. 3762/09 – ΜΕΡΟΣ Β – ΚΕΦ. Α – ΑΡΘΡΟ 14 παρ. 1 (ΦΕΚ 75 Α/15-5-2009) δικαιούχοι είναι και οι μισθωτοί της ναυπ/κής ζώνης, εφόσον υπάγονται στην υποχρεωτική ασφάλιση ΕΦΚΑ (πρώην ΙΚΑ – ΕΤΑΜ), όταν παρέχουν την εργασία τους σε επιχειρήσεις με έδρα στην Ελλάδα και δραστηριότητες σε μία ή περισσότερες χώρες – μέλη της Ευρωπαϊκής Ένωσης. Συνταξιούχοι, οι οποίοι υπέβαλαν αίτηση συνταξιοδότησης μέχρι και την 10/9/2018, που κατά το έτος 2017 ασκούσαν ένα από τα παραπάνω επαγγέλματα και έχουν τις προϋποθέσεις για την λήψη του βοηθήματος έτους 2018, δικαιούνται το εποχικό βοήθημα εφ’ όσον το ποσό της σύνταξης που λαμβάνουν (κύρια και επικουρική) είναι μικρότερο από το ποσό των 495,75 €. (Απόφαση του ΔΣ του ΟΑΕΔ 2712/63/3-10-2017 ) Όσοι καθίστανται συνταξιούχοι από 11/9/2018 και μετά, και πληρούν τις προϋποθέσεις, είναι δικαιούχοι του βοηθήματος.
Title : Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ
Labels : Ελλάδα, Κοινωνικά, ΟΑΕΔ
Item Reviewed: Όλα Όσα Θέλετε Να Ξέρετε Για Το Ειδικό Εποχικό Επίδομα Του ΟΑΕΔ 9 out of 10 based on 10 ratings. 9 user reviews.